EkBass/fiwiki-20250220-pages-articles huggingface dataset:
Konpantzia

Konpantzia (, ) on saari Bidasoa-joessa Baskimaalla. Baskin kielellä saaren nimi on Konpantzia. Saari on kondominaatti eli yhteishallintoalue. Sitä hallitsevat sekä Espanjan Gipuzkoan maakuntaan kuuluva Irunin kaupunki että Ranskan Pyrénées-Atlantiquesin departementtiin kuuluva Hendayen kaupunki. Kumpikin valtio vastaa saaresta puolen vuoden jakson ajan. Konpantzian pinta- ala on 2 000 m². Konpantzialla allekirjoitettiin Pyreneiden rauhansopimus vuonna 1659 Espanjan Luis de Haron ja Ranskan Kardinaali Mazarinin välisten neuvottelujen jälkeen. Saarella on nykyisin monoliitti tämän tapahtuman muistoksi. Lisäksi saarella on vaihdettu muun muassa panttivankeja. == Lähteet == == Aiheesta muualla == *Konpantzia Google Mapsissa Luokka:Espanjan ja Ranskan raja Luokka:Espanjan saaret Luokka:Ranskan saaret Luokka:Gipuzkoa Luokka:Pyrénées-Atlantiques
Tango (täsmennyssivu)

Tango tarkoittaa seuraavia asioita: * tango, Argentiinasta peräisin oleva tanssi ja musiikinlaji * Tango, suomalainen lentoyhtiön markkinointinimi * Tango, Googlen kehittämä lisätyn todellisuuden alusta * Tango (1905), alk. Poltava, japanilaisten valtaama alkujaan venäläinen sotalaiva * Tango, Coronan kehittämä virvoitusjuoma * Tango, Pedro’s Heavy Gentlemenin studioalbumi vuodelta 1993 * Seinäjoen Tango, naisten lentopalloseura * Neuvostoliiton Projekti 641B -sukellusveneiden NATO-koodinimi * Tango, sukunimenä: ** Egisto Tango (1873–1951), italialais-tanskalainen kapellimestari.
Stockport County FC

Stockport County Football Club on jalkapalloseura Englannin Stockportista. Joukkue pelaa maan kolmanneksi korkeimmalla sarjatasolla Ykkösliigassa, jonne se nousi keväällä 2024. == Historia == Seura perustettiin vuonna 1883 nimellä Heaton Norris Rovers. Vuonna 1890 nimi muutettiin kuvaamaan Stockportin saamaa itsenäisen kaupungin asemaa kreivikunnan sisällä. Ensimmäisen kerran seura pelasi Englannin liigan sarjoissa vuonna 1900, ja on säilynyt liigassa yhtäjaksoisesti vuodesta 1905 lähtien. Pääosan historiaan Stockport on viettänyt aladivisioonissa. Parhaimmillaan se pelasi 1990-luvulla viiden kauden ajan 1. divisioonassa. Alun perin Stockport pelasi kotiottelunsa Heaton Norrisin Recration Groundilla, ja vaihdeltuaan kotikenttäänsä jonkin aikaa se asettui vuonna 1889 Green Lanelle Heaton Norrisiin, jossa paikallinen lato toimi pukukoppina. Nykyiselle kentälleen Edgeley Parkille seura muutti vuonna 1902, joka oli toiminut muutaman vuoden kuluttua toimintansa lopettamineen paikallisen rugby league -joukkueen kenttänä. == Entisiä pelaajia == * Brett Angell * Luke Beckett * George Best * Ed Brookes * Sean Connelly * Kevin Cooper * Liam Dickinson * Mike Flynn * Fraser Forster * Kevin Francis * Jim Gannon * Harry Hardy * Wayne Hennessey, ennätykselliset yhdeksän perättäistä nollapeliä kaudella 2006/07 * Paul Jones * Shefki Kuqi * Conrad Logan * Chris Marsden * Andy Mutch * Alan Ogley * Andy Preece * Micky Quinn * Mike Salmon * Tommy Sword * Peter Ward * Johnny Warren * Arthur Wharton * Len White * Ashley Williams * Jarkko Wiss, eniten maaotteluita seuran pelaajana (9) == Aiheesta muualla == * Virallinen sivu * Stockport County Supporters Trust Luokka:Englantilaiset jalkapalloseurat Luokka:Suur-Manchesterin urheilu
Doncaster Rovers FC

Doncaster Rovers Football Club on vuonna 1879 perustettu jalkapalloseura Doncasterin kaupungista, Etelä-Yorkshiresta, Englannista. Joukkue pelaa kaudella 2021–2022 Englannin kolmanneksi korkeimmalla sarjatasolla Ykkösliigassa pudottuaan mestaruussarjasta keväällä 2014 ja oltuaan kaudella 2016–2017 vielä alempana kakkosliigassa . Kotiottelunsa joukkue pelaa Keepmoat Stadiumilla. == Historia == Vuonna 1879 perustettu Doncaster Rovers pelasi Englannin liigan sarjoissa, pääasiassa alimmissa kolmos- ja nelosdivisioonassa, aina vuodesta 1901 vuoteen 1998, jolloin se putosi ennätyksellisen 34 tappiollisen ottelun kauden jälkeen konferenssitasolle. Takaisin liigaan joukkue nousi kaudeksi 2003–2004 ja voitti heti perään silloisen vanhan kolmosdivisioonan viimeisen kauden mestaruuden ja nousi ykkösliigaan. == Saavutuksia == * Ykkösliigan mestaruus 2012/2013 * 3. divisioonan mestaruus 2003/2004 * Pohjoisen 3. divisioonan mestaruus 1934/1935, 1946/1947, 1949/1950 * 4. divisioonan mestaruus 1965/1966, 1968/1969 * Football League Trophyn voitto 2006/2007 * Conference League Cupin voitto 1998/1999, 1999/2000 * Liigacupin puolivälierissä 2005/2006 (pudotti Manchester Cityn ja Aston Villan, putosi rangaistuspotkuilla Arsenalille) == Entisiä pelaajia == * Billy Bremner * Syd Bycroft * Peter Doherty * Fred Emery * Len Graham * Harry Gregg * Alick Jeffrey * Clarrie Jordan * Tommy Keetley * Louis Tomlinson == Aiheesta muualla == * Virallinen sivu Luokka:Englantilaiset jalkapalloseurat Luokka:South Yorkshiren urheilu Luokka:Vuonna 1879 perustetut urheiluseurat
Turun Suunnistajat

Turun Suunnistajat (TuS) on vuonna 1954 perustettu Turun seudulla toimiva suunnistusseura. Jäseniä seuralla on yli 500. Vroni König-Salmi, Simone Niggli, Jørgen Rostrup ja Janne Salmi ovat edustaneet seuraa. ==Lähteet== ==Aiheesta muualla== *Turun Suunnistajat Luokka:Turkulaiset urheiluseurat Luokka:Suomalaiset suunnistusseurat Luokka:Vuonna 1954 perustetut urheiluseurat
Jeff Feagles

Jeffrey Allan "Jeff" Feagles (s. 7. maaliskuuta 1966 Anaheim, Kalifornia) on uransa päättänyt yhdysvaltalainen amerikkalaisen jalkapallon ammattilaispelaaja. Hän oli pelipaikaltaan lentopotkun potkaisija.Jeff Feagles sivustolla Pro-Football-Reference.com Viitattu 12.12.2010. == Ura == Ennen ammattilaisuraansa Feagles pelasi kolme kautta University of Miamin amerikkalaisen jalkapallon joukkueessa. Miami Hurricanes oli kaudella 1987 Yhdysvaltain yliopistomestari.Jeff Feagles New York Giantsin verkkosivuilla Viitattu 12.12.2010. Feaglesin NFL-ura alkoi vuonna 1988, kun hän teki sopimuksen New England Patriotsin kanssa varaamattomana vapaana pelaajana. Kahden kauden jälkeen hän siirtyi kesäkuussa 1990 waiver-listan kautta Philadelphia Eaglesiin, jossa pelasi neljä kautta. Kaudet 1994–1997 hän pelasi Arizona Cardinalsin riveissä ja 1998–2002 Seattle Seahawksissa. Maaliskuussa 2003 hän teki vapaana pelaajana sopimuksen viimeisen seuransa New York Giantsin kanssa. Feagles pelasi Super Bowl -ottelussa kerran, 3. helmikuuta 2008, jolloin New York Giants voitti New England Patriotsin luvuin 17–14. Feaglesistä tuli näin vanhin Super Bowlin voittanut ja loppuottelussa pelannut pelaaja. Feagles pelasi täydet 16 ottelua jokaisena NFL:n runkosarjakautena tulokaskaudestaan 1988 alkaen. 27. marraskuuta 2005 hän ohitti Jim Marshallin peräkkäisten NFL:n runkosarjaottelujen ennätyksen (282) ottelussa, jossa Giants kohtasi Seattle Seahawksin. Hän ilmoitti pelaajauransa päättymisestä huhtikuussa 2010, joten hänen viimeiseksi kaudekseen pelaajana jäi kausi 2009. Hän pelasi 22 kautta käsittäneellä NFL-urallaan kaikkiaan 352 peräkkäistä runkosarjaottelua. Feagles on myös eniten lentopotkuja potkaissut pelaaja NFL:n historiassa. Hän potkaisi runkosarjaurallaan lentopotkuja yhteensä 71 211 jaardin edestä, 554 lentopotkua 20 jaardin linjalta ja kaikkiaan 1 713 lentopotkua, mitkä kaikki ovat NFL:n ennätyksiä. Feagles pelasi NFL:n tähdistöottelussa Pro Bowlissa kahdesti, helmikuussa 1996, kauden 1995 jälkeen, ja helmikuussa 2009, kauden 2008 jälkeen. == Yksityiselämä == Feagles on naimisissa ja hänellä on vaimonsa Michellen kanssa neljä poikaa. == Lähteet == == Aiheesta muualla == *Feagles sivustolla NFL.com Luokka:Yhdysvaltalaiset amerikkalaisen jalkapallon pelaajat Luokka:Vuonna 1966 syntyneet Luokka:Elävät henkilöt
Arthur Friedenreich

Arthur Friedenreich (18. heinäkuuta 1892 – 6. syyskuuta 1969) oli brasilialainen jalkapalloilija. Friedenreichia pidetään yhtenä aikakautensa parhaista pelaajista. Hän oli yksi ensimmäisistä todellisista jalkapallotähdistä. Friedenreich pelasi pitkään Brasilian maajoukkueessa. Hän voitti Brasilian riveissä Etelä-Amerikan-mestaruuden vuosina 1919 ja 1922. Seuratasolla Friedenreich edusti lukuisia joukkueita. Pääasiassa hän pelasi sãopaulolaisissa seuroissa. Luokka:Brasilialaiset jalkapalloilijat Luokka:Vuonna 1892 syntyneet Luokka:Vuonna 1969 kuolleet
Shaun O’Hara

Shaun O'Hara (s. 23. kesäkuuta 1977 Chicago, Illinois) on yhdysvaltalainen amerikkalaisen jalkapallon pelaaja, pelipaikaltaan sentteri. Ennen ammattilaisuraansa O'Hara pelasi Rutgersin yliopiston amerikkalaisen jalkapallon joukkueessa Rutgers Scarlet Knightsissa. Hän opiskeli yliopistossa rikosoikeutta. O'Hara teki huhtikuussa 2000 varaamattomana vapaana pelaajana ammattilaissopimuksen NFL-seura Cleveland Brownsin kanssa. Hän pelasi seurassa neljä kautta, joista kaksi viimeistä vakioaloittajana. Brownsissa hän pelasi useammin hyökkäyksen sisempänä linjamiehenä kuin sentterinä. Kaudella 2002 hän aloitti 13 ottelua hyökkäyksen oikean puolen sisempänä linjamiehenä ja kolme ottelua sentterinä, kaudella 2003 puolestaan kahdeksan ottelua vasemman puolen ja kuusi oikean puolen sisempänä linjamiehenä. Maaliskuussa 2004 O'Hara siirtyi rajoittamattomana vapaana pelaajana New York Giantsiin. Giantsia edustaessaan hän pelasi kaikki ottelunsa sentterinä ja oli vakituisesti joukkueen aloituskokoonpanossa. Vuonna 2008 hän oli voittamassa Giantsin riveissä Super Bowlin mestaruutta, kun joukkue voitti 3. helmikuuta New England Patriotsin pistein 17–14. O'Hara oli mestaruuskaudella yksi joukkueensa viidestä kapteenista Jeff Feaglesin, Eli Manningin, Antonio Piercen ja Michael Strahanin ohella. Hän pelasi kausina 2008 ja 2009 NFL:n tähdistöottelussa Pro Bowlissa. Hänet valittiin otteluun myös kaudella 2010, muttei pystynyt tuolloin pelaamaan loukkaantumisen vuoksi. O'Hara ilmoitti pelaajauransa päättymisestä syyskuussa 2012. Hän oli ollut pelaamatta koko kauden 2011 ja kaudella 2010 hän joutui olemaan sivussa kymmenen ottelua jalkavammojen vuoksi. == Lähteet == *Shaun O'Hara New York Giantsin verkkosivuilla (Internet Archive) *Shaun O'Hara sivustolla NFL.com * * Luokka:Yhdysvaltalaiset amerikkalaisen jalkapallon pelaajat Luokka:Vuonna 1977 syntyneet Luokka:Elävät henkilöt
The International

The International on 27. helmikuuta 2009 julkaistu Tom Tykwerin ohjaama elokuva. == Tarina == Interpolin agentti Louis Salinger (Clive Owen) tutkii korruptiosta ja murhista epäiltyä kansainvälistä pankkia. Häntä avustaa manhattanilainen apulaispiiriasianajaja (Naomi Watts). == Rooleissa == == Tuotanto == The International perustuu käsikirjoittaja Eric Singerin alkuperäistyöhön. Pääosien esittäjä valittiin 2007, Clive Owen huhtikuussa ja Naomi Watts heinäkuussa. Kuvaukset alkoivat Berliinissä 10. syyskuuta 2007. Osa kuvauksista tehtiin Filmstudio Babelsbergissä. Kuvauksia varten rakennettiin alkuperäisen kokoinen malli New Yorkin Guggenheim-museosta. == Lähteet == == Aiheesta muualla == * Luokka:Vuoden 2009 saksalaiset elokuvat Luokka:Vuoden 2009 yhdysvaltalaiset elokuvat Luokka:Tom Tykwerin ohjaamat elokuvat Luokka:Poliittiset elokuvat
Henri Piispanen

Henri Piispanen (s. 1994) on suomalainen ääninäyttelijä, laulaja ja juontaja. Piispasen rooleja ovat muun muassa Ryhmä Haun Vainu, Lloyd sarjassa Lego Ninjago, Samu sarjassa Samu ja Salla ja Lauri elokuvassa Riemukas Robinsonin perhe. Piispanen toimii Pasa-nimisen yhtyeen laulaja-basistina.Pasa Myspace Piispanen oli yksi seitsemästä juontajasta televisiosarjassa Summeri vuonna 2012. Vuonna 2024 Piispanen osallistui Teemu Keisterin (artistinimi Windows95man) kanssa Uuden Musiikin Kilpailuun kappaleella ”No Rules!”. Kappale voitti kilpailun saatuaan 313 pistettä ja pääsi siten edustamaan Suomea vuoden 2024 Eurovision laulukilpailussa. Siellä se pääsi finaaliin, jossa jäi sijalle 19.https://www.is.fi/viihde/art-2000010417787.html Piispanen on ollut mukana tekemässä musiikkia Mirella-artistille. == Dubbaukset == == Lähteet == == Aiheesta muualla == Luokka:Suomalaiset ääninäyttelijät Luokka:Suomalaiset laulajat Luokka:Suomalaiset juontajat Luokka:Suomen euroviisuedustajat Luokka:Vuoden 2024 euroviisuedustajat Luokka:Vuonna 1994 syntyneet Luokka:Elävät henkilöt
Ligue Professionnelle 1 -kausi 2006–2007

Ligue Professionnelle 1 -kausi 2006–2007 oli Tunisian jalkapallon pääsarjan 52. kausi, joka päättyi ES Sahelin historian yhdeksänteen mestaruuteen. ES Sahelin ero liigassa toiseksi tulleeseen Club Africainiin oli neljä pistettä, kuten myös kolmanneksi sijoittuneeseen Espéranceen. Maalikuninkuuden voitti SC Sfaxienin Tarek Ziadi 13 maalilla. ==Lopputulokset== Sijoitus Joukkue Pisteet Ottelut Voitot Tasapelit Häviöt Maalisuhde Huomio 1 ES Sahel 53 26 15 8 3 43–18 CAF Mestarien liiga 2 Club Africain 49 26 13 10 3 38–22 CAF Mestarien liiga 3 Espérance 49 26 13 10 3 40–26 CAF Confederation Cup 4 US Monastir 47 26 13 8 5 34–24 Arabian Mestarien liiga 5 CS Sfaxien 38 26 10 8 8 37–28 CAF Confederation Cup 6 Stade Tunisien 32 26 8 8 10 25–26 7 Olympique de Béja 30 26 7 9 10 24–35 8 EGS Gafsa 30 26 6 12 8 25–32 9 CS Hammam-Lif 29 26 6 11 9 22–26 10 AS Marsa 27 26 7 6 13 22–34 11 ES Zarzis 26 26 6 8 12 20–25 12 CA Bizertin 25 26 5 10 11 28–38 Arabian Mestarien liiga♣ 13 EO Goulette Kram 24 26 5 9 12 15–27 Putoaminen 14 ES Hammam-Sousse 23 26 4 11 11 14–26 Putoaminen ♣Kutsuttiin mukaan villinä korttina. ==Jaetut CAF-paikat== * Kaksi parasta joukkuetta pääsevät suoraan tulevan kauden Afrikan Mestarien liigan lohkovaiheeseen. * Kolmanneksi sijoittunut Espérance pääsee suoraan Afrikan Confederation Cupiin. * Neljänneksi sijoittunut US Monastir osallistuu tulevan kauden Arabian Mestarien liigan. ==Putoajat ja nousijat== * Sarjan kaksi viimeistä joukkuetta, EO Goulette Kram ja ES Hammam-Sousse putosivat Ligue Professionnelle 2:een. * Tilalle nousevat Ligue Professionnelle 2:sta Stade Gabèsien ja Jendouba Sport. ==Maalipörssi== Sijoitus Pelaaja Kansallisuus Joukkue Maalit 1\. Tarek Ziadi Tunisia SC Sfaxien 13 2\. Amine Chermiti Tunisia ES Sahel 12 3\. Jerry Adriano Kap Verde Espérance 10 4\. Zied Laaroussi Tunisia CA Bizertin 9 5\. Blaise Koissy Norsunluurannikko SC Sfaxien 8 Luokka:Ligue Professionnelle 1 -kaudet Luokka:Jalkapallosarjojen kausi 2006–2007/2007
Sappi (yritys)

Sappi Limited (alkujaan South African Pulp and Paper Industries Limited) on eteläafrikkalainen metsäteollisuuskonserni. Sappi Limitedin osake on listattu Johannesburgin pörssissä. Yhtiön liiketoimintayksiköt ovat Sappi Fine Paper ja Sappi Forest Products. Sappi Fine Paper toimii Euroopassa, Pohjois-Amerikassa ja Etelä-Afrikassa. Sen tuotteisiin kuuluvat päällystetty hienopaperi, päällystämätön graafinen paperi ja toimistopaperi sekä erikoispaperit. Sappi Forest Products omistaa tai hallinnoi Sappi Forestin kautta noin 540 000 hehtaaria viljeltyä metsää. Liiketoimintayksikköön kuuluvat lisäksi Sappi Kraft, joka on integroitu sellun, pakkauspaperin ja sanomalehtipaperin tuottaja ja Sappi Saiccor, joka valmistaa viskoosikuidun tuotannossa tarvittavaa kemiallista sellua. Sappin tuotteiden kansainvälisestä myynti- ja jakeluverkostosta vastaa Sappi Trading. Sappilla on tuotantolaitoksia neljällä mantereella yhteensä yhdeksässä maassa, myyntikonttoreita noin 50 maassa ja asiakkaita 100 maassa ympäri maailmaa. Yhtiön pääkonttori sijaitsee Johannesburgissa Etelä-Afrikassa. ==Sappi Suomessa== Sappilla on ollut Suomessa 2 tehdasta vuodesta 2009 alkaen, mutta niistä toinen, Kankaan paperitehdas, suljettiin vuonna 2010. Suomalainen M-real Oyj ilmoitti 29.9.2008 myyvänsä Graphic Papers -liiketoiminta-alueensa Sappille. Kauppaan sisältyvät Suomesta Kankaan paperitehdas ja Kirkniemen paperitehdas sekä Stockstadtin tehdas Saksassa ja Biberistin tehdas Sveitsissä. *Kankaan paperitehdas *Kirkniemen paperitehdas ==Lähteet== ==Aiheesta muualla== * Sappi Limitedin viralliset sivut Luokka:Etelä-Afrikan paperiteollisuus Luokka:Eteläafrikkalaiset yritykset Luokka:Metsäteollisuusyhtiöt Luokka:Pörssiyhtiöt
Ranavalona I

Ranavalona I (oik. Rabodoandrianampoinimerina, n. 1782 – 16. elokuuta 1861) oli Madagaskarin hallitsija 1. elokuuta 1828 – 16. elokuuta 1861. Hänestä tuli maansa hallitsija miehensä Radama I:n kuoltua. ==Nuoruus == Ranavalonan elämän alkuvaiheista ei ole tarkkaa tietoa, mutta hänen tiedetään syntyneen vuosien 1782–1790 välisena aikana menabe-heimoon. Andrianampoinimerina, joka hallitsi tuohon aikaan, adoptoi Ranavalonan ja he menivät myöhemmin naimisiin. Ranavalona kuitenkin petti kuningasta tämän pojan Radama I:n kanssa. Andrianampoinimerinan kuoltua Radama I sai vallan, mutta hänkin kuoli, mahdollisesti Ranavalonan myrkyttämänä. Radamalla ei ollut lapsia, joten laillisesti valta olisi kuulunut hänen lähimmälle miessukulaiselleen. Ranavalona sai kuitenkin upseeriston tuen ja eliminoi mahdolliset vastustajansa nopeasti. ==Kuningattarena== Ranavalona pyrki pitämään kiinni vanhoista tavoista ja uskonnosta eurooppalaisten painostuksesta huolimatta. Hän lopetti suhteet, joita hänen edeltäjänsä olivat solmineet muun muassa brittien kanssa. Kuningatar palautti myös fanompoana-järjestelmän, joka käytännössä palautti orjakaupan. Ulkomaalaiset lähetyssaarnaajat karkotettiin maasta. Merinat, jotka olivat dominoivassa asemassa kuningaskunnassa, tekivät sotaretkiä muita heimoja vastaan. Tämä johti lopulta Madagaskarin yhdentymiseen. Näitä sotaretkiä tehtiin lähinnä kristinuskoon kääntyneitä vastaan. ==Laborde== Ulkomaiden, etenkin Ranskan, kiinnostus maata kohtaan alkoi kasvaa, kun madagaskarilaiset eivät enää suhteiden katkaisemisen jälkeen saaneet aseita Englannista. Ranavalonan pelasti ranskalainen tutkimusmatkailija Jean Laborde, jonka laiva ajoi karille Madagaskarilla. Laborde valtuutettiin käyttämään tietotaitoaan hyväksi rakennuttamalla Madagaskarin armeijalle tykkejä ja valmistamalla ruutia. ==Kuolema== Ranavalona jatkoi julmaa hallitsemisen tyyliään peläten ulkovaltojen kasvavan kolonialismin aiheuttamaa uhkaa. Hänen hallintokautensa julmuuksissa kuoli noin kolmasosa saaren asukkaista. Ranavalona kuoli 16. elokuuta 1861 33 hallintovuoden jälkeen. Vaikka hän oman hallituskautensa aikana pystyi pitämään eurooppalaiset poissa maastaan, maa luisui vähitellen Ranskan protektoraatiksi. Ranavalonan seuraaja Radama II pyörsi suurimman osan tämän tekemistä päätöksistä. == Lähteet == == Aiheesta muualla == *Ranavalona I Notable biographies *European arrival & colonisation Lonely Planet: Madagascar Luokka:Kuninkaalliset Luokka:Madagaskarilaiset hallitsijat Luokka:Kristittyjen vainot Luokka:Syntymävuosi tuntematon Luokka:Vuonna 1861 kuolleet
Jonafan I

Igumeeni Jonafan I (Игумен Ионафан I, Ivan Andrijanov Zdobin, Иван Андриянов Здобин; 1762 – 22. tammikuuta 1830) oli Valamon luostarin igumeenina vuosina 1823-1830. Jonafanin elämästä ennen luostaria ei ole juuri tietoja, tiedetään vain hänen olleen kotoisin Pietarista ja työskennelleen käsityöläisenä. Igumeeni Nasari vihki Jonafanin munkiksi Valamossa 1792, ja hänestä tuli igumeeni vuonna 1823. Sitä ennen hän oli toiminut luostarin keittiössä, alttariapulaisena, kellojensoittajana, kirkkokalustonhoitajana ja rahastonhoitajana. Jonafanin aikana tehtiin monia rakennustöitä, muun muassa hautausmaan muuri ja kirjasto. Jonafan oli juuri toipumassa sairaudesta, ja lääkäri oli jättänyt hänelle kahta lääkettä, toista nautittavaksi ulkoisesti ja toista sisäisesti. Luostarin apteekin hoitaja, skeemamunkki Feofan erehtyi lääkkeistä ja juotti igumeenille ulkoisesti nautittavan lääkkeen. Tämän seurauksena Jonafan huusi kolme kertaa tuskasta ja kuoli sen jälkeen välittömästi. ==Lähteet== *Arkkimandriitta Panteleimon: Valamon Paterikon, Luostarin isien elämäkertoja. Valamon luostarin julkaisuja 1989 Luokka:Valamo Luokka:Igumenit Luokka:Vuonna 1762 syntyneet Luokka:Vuonna 1830 kuolleet
Knoxin piirikunta (Ohio)

Knoxin piirikunta on piirikunta Ohiossa, Yhdysvalloissa, joka on saanut nimensä Henry Knoxin mukaan. Sen suurin kaupunki on Mount Vernon. ==Maantiede== Knoxin naapuripiirikuntia ovat Richland pohjoisessa, Ashland koilliskulmassa, Holmes koillisessa, Coshocton idässä, Licking etelässä, Delaware lounaassa ja Morrow luoteessa. ==Väestö== Piirikunnassa oli vuoden 2010 väestönlaskennassa 60 921 ihmistä. Etniset ryhmät jakautuvat valkoisiin, joita on 97,0%, mustiin (1,0%), alkuperäisamerikkalaisiin (0,2%) ja aasialaisiin (0,6%). Kotitalouden mediaanitulo on 48 734 ja köyhyysrajan alapuolella oli 13,0% väestöstä vuosina 2007–2011. == Lähteet == Luokka:Ohion piirikunnat
Vammaistuki

Vammaistuki on Suomessa Kansaneläkelaitoksen maksama rahallinen avustus. Vuoden 2008 alun jälkeen käytössä on kaksi hieman erilaista etuutta: alle 16-vuotiaan vammaistuki ja 16 vuotta täyttäneen vammaistuki. Oikeus tukeen on lapsella, jonka sairauden tai vamman hoidosta ja kuntoutuksesta aiheutuu vähintään kuuden kuukauden ajan rasitusta ja sidonnaisuutta. Tukea maksetaan myös 16 vuotta täyttäneelle henkilölle, jonka toimintakyky on sairauden tai vamman vuoksi heikentynyt vähintään vuoden ajan. Käytössä on kolme erisuuruista vammaistukea: perusvammaistuki, korotettu vammaistuki ja ylin vammaistuki. Tuki myönnetään määräajaksi tai toistaiseksi Suomessa asuvalle vammaiselle tai pitkäaikaissairaalle.Laki vammaisetuuksista, 570/2007 Vuosina 1989–2007 käytössä ollut vammaistuki oli invalidirahan seuraaja. Kansaneläkelaitos maksoi tukea Suomessa asuvalle 16–64-vuotiaalle henkilölle, joka ei saanut työkyvyttömyys- tai varhennettua vanhuuseläkettä. Tuki voitiin myöntää määräajaksi tai toistaiseksi. Vammaistukea ei maksettu jatkuvasti laitoshoidossa olevalle henkilölle ajalta, jonka hoito kesti yli kolme kuukautta. Vammaistukea maksettiin henkilöille, joiden toimintakyky oli alentunut sairauden tai vamman vuoksi ainakin vuoden ajaksi. Tuella korvattiin haitan, tarvittavan avun, palvelusten ja erityiskustannusten aiheuttamia menoja.Vammaistukilaki, 124/1988 ==Lähteet== Luokka:Vammaisten huolto Luokka:Sosiaaliturva
Pure (videopeli)

Pure on maastoajopeli PC:lle, Xbox 360:lle ja Playstation 3:lle, jossa ajetaan kilpaa mönkijöillä ja tehdään temppuja. Pelin kehitti Black Rock Studios ja julkaisijana toimi Disney Interactive Studios. Tieto pelin teosta julkaistiin 14. helmikuuta 2008. == Peli == Pure on ajopeli, jossa ajetaan kilpaa ja tehdään temppuja. Pelissä pelataan ainoastaan ATV-ajoneuvoilla. Ajajat voivat tehdä temppuja hypyissä, joista saa sitten turboa ja mahdollisuuksia tehdä vielä erilaisempia temppuja. Temput on jaoteltu kolmeen ryhmään, joissa tehdäkseen kahden jälkimmäisen ryhmän temppuja, pitää tehdä ensin perustemppuja ensimmäisestä ryhmästä. Pelaajat voi kustomoida kaikkia 22:ta ATV:n osaa ja pelata netissä maksimissaan 16 pelaajan voimin. Pelin demo, joka sisälsi yhden radan, julkaistiin Playstation Networkiin ja Xbox Live Marketplaceen 4. syyskuuta 2008. == Pelimoodit == Puressa on kolme pelimoodia: * Race: kilpailu jossa ensimmäinen maaliin tullut on voittaja * Sprint: samankaltainen kuin Race, mutta radat ovat lyhempiä ja sisältävät paljon isoja hyppyreitä * Freestyle: Freestylessä tehdään temppuja; eniten tempuista pisteitä saanut voittaa. == Radat == Peli sisältää 12 paikkaa, joita on jaeltu useaksi radaksi, näin tarjoten 50 rataa. == Kehitys == Peliprojektin johtaja Jason Avent on maininnut, että molemmat konsoliversiot toimivat yhtä hyvin . == Soundtrack == Puren soundtrack sisältää paljon uusia artisteja monesta genrestä kuten elektronisesta musiikista, hip-hopista ja metallista. * The Answer - "Into the Gutter" * Blindside - "For the Nation" * Fred Baker - "Genius Touch" * Jeff Beck - "Grease Monkey" * Calyx & Teebee - "Dual Processed" Featuring MC Verse * The Datsuns - "Maximum Heartbreak' ja 'Sittin' Pretty" * Diet Kong - "With Magic" * Adam Freeland - "Spin Machine" * The Futureheads - "Beginning of the Twist" * DJ Hyper - "We Control" * Midfield General - "On the Road" * The Music - "Strength in Numbers" * My Luminaries - "The Sound of Music" * Noise Control - "Cities of Dreams' ja 'Mud Bath" * Pendulum - "Granite' ja 'Showdown" * Pop Levi - "Wannamama" * Qemists - "Drop Audio' ja 'Stomp Box" * Silvertone - "Try" * The Radishes - "Good Machine" * The Subways - "Rock and Roll Queen" * Tapeworm - "Getting Through" * The Whigs - "Need You Need You" * Wolfmother - "Woman" * We Are Scientists - "Inaction" * Zero DB - "Late in the Day' and 'Redline" == Palkinnot == * Paras ajopeli vuoden 2008 E3-messuilla * Editors’ Choice Award Amerikan Official Xbox Magazinelta * Parhaan ajopelin palkinto Gametrailers.comilta * Paras ajopeli Xbox 360:llä IGN.comilta == Lähteet == == Aiheesta muualla == * Pelin viralliset sivut Luokka:Vuoden 2008 videopelit Luokka:Ajopelit Luokka:Windows- pelit Luokka:Xbox 360 -pelit Luokka:PlayStation 3 -pelit
Lizard

Lizard on King Crimsonin kolmas studioalbumi. Se julkaistiin samana vuonna kuin edellinen In the Wake of Poseidon eli 1970. Albumi on ainoa, jolla basisti Gordon Haskell ja rumpali Andy McCulloch ovat yhtyeen virallisia jäseniä. Yes-yhtyeen laulaja Jon Anderson laulaa alkuperäisen vinyylin kakkospuolen täyttävän kappaleen "Lizard" alkuosassa Prince Rupert Awakes. ==Kappaleet== Kaikki kappaleet säveltänyt Robert Fripp ja sanoittanut Peter Sinfield. # Cirkus – 6:28 #* "Entry of the Chameleons" # Indoor Games – 5:41 # Happy Family – 4:16 # Lady of the Dancing Water – 2:44 # Lizard – 23:15 #* "Prince Rupert Awakes" – 4:36 #* "Bolero - The Peacock's Tale" – 6:39 #* "The Battle of the Glass Tears" – 10:58 #** "Dawn Song" #** "Last Skirmish" #** "Prince Rupert's Lament" #* "Big Top" – 1:13 ==Kokoonpano== * Robert Fripp - kitara, mellotron, koskettimet & koneet * Mel Collins - huilu & saksofoni * Gordon Haskell - basso & laulu * Andy McCulloch - rummut * Peter Sinfield - sanat & kuvat * Robin Miller - oboe & englannintorvi * Mark Charig - kornetti * Nick Evans - pasuuna * Keith Tippet - piano & sähköpiano * Jon Anderson (Yes) - laulu "Prince Rupert Awakes"-kappaleessa == Lähteet == Luokka:King Crimsonin albumit Luokka:Vuoden 1970 albumit
Invalidiraha

Invalidiraha oli vuosina 1948–1988 käytössä ollut raha-avustus, joka hakemuksesta voitiin myöntää vaikeavammaiselle Suomessa asuvalle Suomen kansalaiselle. Avustus voitiin myöntää 16 vuotta täyttäneelle henkilölle, joka elätti itsensä tekemällä ansiotyötä. Vuonna 1948 invalidirahan suuruus oli enintään 7 200 markkaa vuodessa ja se maksettiin yhtenä eränä kerran vuodessa. Vaikeavammaisella tarkoitettiin henkilöä, jonka työ- ja toimintakyky hänen raajoissaan, tukielimissään tai silmissään olevan toimintavajavuuden vuoksi oli pysyvästi alentunut vähintään kahdella kolmasosalla. Invalidirahaa ei kuitenkaan myönnetty, jos henkilö jo sai sokeanavustusta.Valtioneuvoston päätös invaliidirahasta, asetuskokoelmassa 213/1948 Vuoden 1949 alusta alkaen invalidirahaa sai, jos työ- ja toimintakyky oli alentunut vähintään 50 prosenttia.Valtioneuvoston päätös, 97/1949 Työksi ei katsottu vuodesta 1952 eteenpäin invalidin kunnalliskotiin, rangaistus-, kasvatus- tai työlaitokseen, sairaalaan tai muuhun senkaltaiseen laitokseen tekemää työtä. Tällaisella työllä ei katsottu olevan ilmeistä merkitystä toimeentulon kannalta.Invaliidiraha-asetus, 375/1951 Vuodesta 1983 lähtien invalidiraha maksettiin kuukausittain.Asetus 305/1983 Invalidiraha siirtyi historiaan, kun vammaistukilaki astui voimaan vuoden 1989 alussa. Invalidirahan saajille alettiin maksaa vammaistukea.Vammaistukilaki, 124/1988 ==Lähteet== Luokka:Vammaisten huolto
Islands (King Crimsonin albumi)

Islands on King Crimsonin vuonna 1971 julkaisema neljäs albumi. Albumi on King Crimsonin viimeinen ennen heidän trilogiaansa, jonka muodostavat albumit Larks' Tongues in Aspic, Starless and Bible Black ja Red. Se on myös viimeinen, jolla Peter Sinfield tekee sanoitukset. ==Kappaleet== Kaikki kappaleet on säveltänyt Robert Fripp ja sanoittanut Peter Sinfield A-puoli # # (instrumentaali) # B-puoli # * # (instrumentaali) # ==Kokoonpano== *Robert Fripp – kitara, mellotron *Mel Collins – huilut, saksofoni ja taustalaulu *Boz Burrell – basso, laulu ja koreografia *Ian Wallace – rummut, lyömäsoittimet ja taustalaulu *Peter Sinfield – sanoitukset === Yhtyeen ulkopuoliset soittajat === *Keith Tippet – piano *Paulina Lucas – sopraano *Robin Miller – oboe *Mark Charig – kornetti *Harry Miller – kontrabasso == Lähteet == Luokka: King Crimsonin albumit Luokka:Vuoden 1971 albumit
Residenssi

Residenssi ( < ’istumaan jäävä’) on hallitsijan, ylhäisen henkilön tai korkean virkamiehen asuinpaikka tai virka-asunto. Siellä voi asua esimerkiksi valtionpäämies, ruhtinas tai maaherra. Yleisemmin residenssi tarkoittaa juhlavaa asuinpaikkaa kuten linnaa tai kartanoa. Residenssi tarkoittaa myös hallituskaupunkia, hallituspaikkaa ja hallituslinnaa. ==Katso myös== *Luettelo valtionpäämiesten ja pääministerien virka-asunnoista ==Lähteet== * Uusi tietosanakirja. Tietosanakirja Oy, 1964. * Kaarina Turtia: Sivistyssanat. Otava, 2001. Luokka:Asuinrakennukset Luokka:Virka-asunnot da:Residens en:Residence es:Residencia fr:Résidence nl:Residentie sv:Residens
Ketsi

Ketsi on kaksimastoinen purjealus, jossa on isomasto sekä sitä lyhempi mesaanimasto aluksen peräosassa isomaston takana. Molemmissa mastoissa purjeet kiinnittyvät tyypillisesti etuliesmasta veneen mastoon ja alaliesmasta puomiin, joka on mastosta veneen takaosaa kohti. Isomaston edessä voidaan käyttää yhtä tai useampaa haruspurjetta, kuten genuaa ja fokkaa. Vanhemmissa ja suuremmissa ketseissä saatetaan käyttää myös yhtä tai useampaa raakapurjetta. Avotuulilla voidaan käyttää myös muita purjeita, kuten spinaakkeria isomastossa Ketsissä ja mesaanin haruspurjetta (mizzen staysail) mesaani- ja isomaston välissä. Alinta isomastoon kiinnitettyä, siitä taaksepäin suuntautuvaa purjetta kutsutaan isopurjeeksi ja vastaavaa purjetta mesaanimastossa mesaaniksi. Purjeet voivat olla esimerkiksi bermuda- tai kahvelipurjeita. Ketsi on suosittu pitkänmatkan purjehtijoiden keskuudessa. Useamman purjeen katsotaan tarjoavan paremman tasapainon ja isopurje on pienempi ja siten helpommin hallittava kuin saman kokonaispurjealan omaavassa sluupissa tai kuunarissa. Ketsiä voidaan myös purjehtia pelkästään mesaanin ja genuan tai fokan avulla pitäen tuulipinta äärimmäisissä olosuhteissa mahdollisimman pienenä. Ketsi on myös varsin hyvin ohjattavissa ilman peräsintä. Ketsi on ollut suosittu Pohjois-Euroopan vesillä, jossa nopeat muutokset tuulen voimassa vaativat joskus nopeaa reivaamista: isopurje voidaan tarvittaessa pudottaa kokonaan pois ja jatkaa silti etenemistä mesaanin ja genuan pitäessä veneen tasapainoisena. == Saman kaltaisia rikejä == Ketsi sekoitetaan usein jooliin. Ketsin ja joolin erona on se, että ketsissä ohjauspiste on mesaanimaston takana, kun se joolissa on maston etupuolella. Mesaanimaston sijaitseminen edempänä mahdollistaa siinä suuremman purjepinta- alan käytön, jolloin sillä on todellista merkitystä veneen liikkumisen kannalta. Joolin mesaanin merkitys on usein lähinnä venettä tasapainottava. Ketsi voidaan sekoittaa myös kuunariin. Ketsissä taempi masto on isomastoa lyhyempi, kun kuunarissa taempi masto on pisin. Tilanteessa jossa molemmat mastot ovat oleellisesti samanmittaisia, kutsutaan alusta jossa suurin purje on etummaisessa mastossa ketsiksi. Jos taas suurin purje on tässä tilanteessa taemmassa mastossa, on alus kuunari. == Valmistajia == Suomessa ketsejä ovat valmistaneet mm. Nautor (Swan), Limimetalli (Stormwind ja Eastwind), Nauticat ja Haukilahden veneveistämö (Colin Archer). Tunnettuja ulkomaisia valmistajia ovat mm. Irwin (USA), Westerly (GB), Contest (NL) ja Jeanneau (FR). Luokka:Purjealustyypit
Jakob Stenius vanhempi

Jakob Stenius vanhempi eli Korpi-Jaakko (14. maaliskuuta 1704 Pirkkala – 20. tammikuuta 1766 Pielisjärvi) oli suomalainen talousmiehenä tunnettu Pielisjärven kirkkoherra. Steniuksen vanhemmat olivat Ulvilan pitäjänapulainen Mårten Stenius ja Kristina Polviander. Hän kävi Porin ja Rauman triviaalikoulua ja pääsi ylioppilaaksi Turussa 1724. Stenius opiskeli Turun Akatemiassa ja hänet vihittiin papiksi 1729. Stenius valittiin Myrskylän kirkkoherran apulaiseksi 1729. Artjärven kappalaiseksi 1739 ja viimeksi hän oli Pielisjärven kirkkoherrana 1740–1766. Stenius raivautti Pielisjärvellä soita ja korpia niityiksi ja pelloiksi saaden tästä lisänimensä. Omista tiloistaan, Nurmeksen pitäjän Hyvärilästä, Kuokkasten­koskesta ja Särkivaarasta, hän kehitti esikuvatiloja. Hän edisti myös kansanopetusta hankkimalla Pielisjärvelle pitäjänkoulumestarin ja pyrki parantamaan kansan lukutaidon omaksumista jopa jalkapuurangaistusten uhalla. Stenius valittiin Ruotsin tiedeakatemian jäseneksi 1740 ja hän oli valtiopäivämiehenä 1760–1762. Jakob Stenius oli naimisissa vuodesta 1731 Anna Elisabet Printzin kanssa. Heidän poikiaan olivat isäänsä Pielisjärven kirkkoherrana seurannut Jakob Stenius nuorempi eli Koski-Jaakko sekä Sulkavan kirkkoherra Karl Stenius (1742–1810). ==Katso myös== * Stenius suku == Lähteet == * * Risto Husan puhe Korpi-Jaakko muistolaatan paljastustilaisuudessa Pirkkalassa 2.10.2004 * Pielisen museo: Korpi-Jaakko ja Koski-Jaakko ==Aiheesta muualla== * Luokka:Suomen evankelis-luterilaisen kirkon papit Luokka:Vuonna 1704 syntyneet Luokka:Vuonna 1766 kuolleet Luokka:Ruotsin säätyvaltiopäivien valtiopäivämiehet
Jakob Stenius nuorempi

Jakob Stenius nuorempi eli Koski-Jaakko (2. helmikuuta 1732 Artjärvi – 5. helmikuuta 1809 Pielisjärvi) oli suomalainen koskenperkauksistaan tunnettu Pielisjärven kirkkoherra ja lääninrovasti. Steniuksen vanhemmat olivat Pielisjärven kirkkoherra Jakob Stenius vanhempi eli Korpi-Jaakko ja Anna Elisabet Printz. Hän pääsi ylioppilaaksi Uppsalassa 1748 ja opiskeli sitten Uppsalan yliopistossa ja Turun akatemiassa. Stenius vihittiin papiksi 1767. Stenius oli Uppsalassa Carl Linnén oppilaana ja hän oli Turun akatemian mekaniikan ja hydrauliikan dosenttina vuodesta 1760 (tuli virkaan 1767). Hän johti koskenperkaustöitä Satakunnassa 1757–1758 ja Pohjanmaalla 1759–1766. Stenius oli isänsä jälkeen Pielisjärven kirkkoherrana 1768–1809. Hän sai rovastin arvon 1776 ja hänestä tuli lääninrovasti 1802. ==Katso myös== * Stenius, suku == Lähteet == * ==Aiheesta muualla== * Luokka:Suomen evankelis- luterilaisen kirkon papit Luokka:Vuonna 1732 syntyneet Luokka:Vuonna 1809 kuolleet
Acius

Pyhä Acius eli 300-luvulla. Hän oli katolinen diakoni, mahdollisesti opiskeli papiksi. Hänet vangittiin keisari Diocletianuksen vainojen aikana lähellä Ranskan Amiensia, jossa häntä kunnioitetaan. Hän on katolisen kirkon pyhimys ja hänen muistopäivänsä on 1. toukokuuta. ==Lähteet== Luokka:Ranskalaiset pyhimykset Luokka:Amiensin historia Luokka:200-luvulla syntyneet Luokka:300-luvulla kuolleet
Isopalmansisilisko

Isopalmansisilisko (Gallotia auaritae) on liskolaji, jota esiintyy vain Kanariansaariin kuuluvalla La Palman saarella. Liskon uskottiin hävinneen jo 500 vuotta sitten, mutta se löydettiin uudelleen vuonna 2007. Laji luokitellaan nykyään äärimmäisen uhanalaiseksi. == Lähteet == Luokka:Sisiliskot Luokka:Uhanalaiset matelijat Luokka:Äärimmäisen uhanalaiset lajit
Rick Medlocke

Rick (Rickey) Medlocke (17. helmikuuta 1950 Jacksonville, Florida, Yhdysvallat) on amerikkalainen kitaristi-laulaja, joka parhaiten muistetaan Blackfoot-yhtyeen keulahahmona. Medlocke kuuluu Amerikan alkuperäisväestöön (sioux-cherokee) ja hänet on nimetty "Native American Music Hall of Famen" jäseneksi vuonna 2008. Tällä hetkellä hän on Lynyrd Skynyrd-yhtyeen kitaristi. == Lapsuus ja nuoruus == Medlocke aloitti esiintyjän uransa jo 3-vuotiaanaBiografia IMDB-sivustolla. Hänen isoisänsä, bluegrass-muusikko Shorty Medlocke opetti hänet soittamaan banjoa ja myöhemmin Rick siirtyi kitaraan ja soitti myös rumpuja Shortyn yhtyeessä 8-vuotiaana. Hän omasi myös hyvän lauluäänen ja opetteli soittamaan kitaraa ja laulamaan yhtäaikaa. == Blackfoot == Vuonna 1969 Medlocke perusti ystäviensä kanssa hard rock- vaikutteisen southern rock-yhtye Blackfootin, joka nousi suosioon 1970-1980-luvun taitteessa "Train Train"- ja "Fly Away"-hiteillä sekä albumeilla kuten Strikes ja Marauder. Vuosikymmenen puolivälissä suosio hiipui ja yhtye hajosi. Vuodet 1987-1996 Medlocke pyöritti yhtyettä vaihtelevilla muusikoilla tehden vielä kolme albumia. 2000-luvulla Blackfoot on kasattu uudelleen ilman Medlockea. == Lynyrd Skynyrd == Medlocke liittyi Lynyrd Skynyrdiin ensimmäisen kerran jo vuonna 1971 rumpaliksi, mutta erosi kuitenkin jo vuoden jälkeen. Hän halusi toimia kitaristina ja perusti Blackfootin uudelleen. Vuonna 1996 Gary Rossington kutsui hänet yhtyeeseen kitaristiksi edesmenneen Allen Collinsin korvaajaksi ja Medlocke on ollut yhtyeessä siitä lähtien. == Näyttelijän ura == Rick Medlocke on harrastanut näyttelemistä jo kouluajoista lähtien. Vuonna 2000 hän oli mukana William Shatnerin elokuvassa Groom Lake. Hän on myös ollut mukana TV:ssä ja eri mainoksissa. == Muuta == Medlocke kärsi lapsuudessaan kroonisista keuhkovaivoista ja hänen toinen keuhkonsa on poistettuBlackfoot-biografia Charlie Hargrettin kotisivuilla. == Lähteet == == Aiheesta muualla == *Rick Medlocken Yahoo-ryhmä *My Space- fanisivusto Luokka:Yhdysvaltalaiset kitaristit Luokka:Vuonna 1950 syntyneet Luokka:Elävät henkilöt
Harjun villatehdas

Harjun villatehdas oli suomalainen villalankoja, sarkaa ja peitevilttejä valmistanut tehdas, joka toimi Valkealassa vuodesta 1898 aina 1950-luvun lopulle. Tehtaan perusti vuonna 1898 maisteri August Aleksander (tai Alexander) Andersson (1862–1940). Hirsistä tehty kaksikerroksinen tehdasrakennus sijaitsi Kymijoen Lappakoskessa, itärannan vieressä olevassa pienessä saaressa, lähellä Savon radan Harjun asemaa. Se oli rakennettu osittain virtaavan veden päälle, ja se sai käyttövoimansa turbiinien välityksellä suoraan koskesta. Rakennuksessa oli sekä karstaamo, kehräämö että kutomo. Vuonna 1912 tehtaassa oli 52 työntekijää ja vuotuinen myynti 300 000 markkaa. Vuonna 1916 villatehtaan verotettavat tulot olivat 60 300 markkaa. Villatehdas toimi Harju Yllefabrik(s) Aktiebolag -nimisenä osakeyhtiönä vuosina 1898–1921 ja vuodesta 1923 lähtien toiminimellä Harjun Villatehdas. August Anderssonin jälkeen tehdasta johti hänen poikansa Elis Albert Antskog vuoteen 1945 saakka, ja sen jälkeen Eliksen leski Hanna Antskog. Tehtaan toiminta päättyi 1950-luvun loppupuolella, mahdollisesti vuonna 1956. Koneet myytiin Pohjanmaalle, ja itse tehdasrakennus purettiin osittain 1960-luvun lopulla ja kokonaan vuonna 1982. Alueella on säilynyt tehtaan isännöitsijän asuinrakennus ”Villala” vuodelta 1915. == Lähteet == * Valkelan vaiheita, sivu 21 * Porssitieto.fi: Harju Yllefabriks Aktiebolag * * Luokka:Kouvolan rakennukset ja rakennelmat Luokka:Entiset suomalaiset tekstiilivalmistajat Luokka:Entiset suomalaiset teollisuusyritykset Luokka:Valkeala
Utrio

Utrio tarkoittaa seuraavia: * Kaari Utrio (s. 1942), suomalainen kirjailija * Meri Utrio (1919–2004), suomalainen toimittaja ja kääntäjä * Untamo Utrio (1905–1980), suomalainen kustannusjohtaja, toimittaja, kirjailija ja pakinoitsija.
Burunlurikki

Burunlurikki (Charmosyna toxopei) on Burun saarella Indonesiassa elävä melanesianlurikkehin kuuluva kaija. Lajista tiedetään tavatun vain seitsemän yksilöä. Kooltaan burunlurikki on noin 16 cm. Koiras on väriltään vihreä lukuun ottamatta vaalean sinistä otsakruunua sekä keltaista pyrstön kärkeä. Naaraalla on selkeämpi kruunu ja voimakkaamman keltainen pyrstön kärki. Nokka, iiris ja koivet ovat lajilla oranssit. Burunlurikin voi sekoittaa naaraspuoliseen vuorikaijaseen (Micropsitta bruijnii), jonka pyrstö on kuitenkin lyhyempi ja jolla on selkeästi vaaleammat kasvot sekä kurkku. Burunlurikin elinympäristöä ovat metsät 850-1 000 metrin korkeudessa. Ravintonaan laji käyttää kasvien mettä sekä siitepölyä. Burunlurikkien on nähty liikkuvan pareittain, mutta ne todennäköisesti muodostavat myös noin 10 yksilön ryhmiä. Siebers raportoi 1931, että Toxopeus pyydysti seitsemän yksilöä liimalla ja niitä pidettiin häkissä. Kaikki kuolivat viikon kuluessa.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 Burunlurikkikannan kannan suuruutta ei tiedetä. Viimeisin havainto on vuodelta 2015. Burun saarella on raivattu metsää suurin määrin maanviljelysmaaksi, ja elinympäristön väheneminen onkin suurin uhka linnuille. Saarella on kuitenkin myös koskemattomia vuoristometsiä. == Lähteet == Luokka:Melanesianlurikit
Satyyri (verkkolehti)

Verkkolehti Satyyri (myös lyhyesti Satyyri) oli 13. maaliskuuta 2007 perustettu, 4–5 kertaa vuodessa ilmestyvä verkkolehti, joka julkaisi tekstejä ja luovia töitä kulttuurin eri alueilta. Verkkolehti ilmoittaa tavoitteekseen kehittyä jatkuvasti omien rajojensa sisä- ja ulkopuolella, kannustaa yksilölliseen luomistyöhön ja omalta osaltaan rakentaa sanan- ja ilmaisunvapautta. Satyyri pyrkii olemaan poliittisesti ja uskonnollisesti sitoutumaton julkaisu, jonka aatteelliset aspektit perustuvat yksilölliseen luovuuteen ja ilmaisun vapauteen sekä yksilötasolla tapahtuvan luomistyön kehittämiseen. Verkkolehti Satyyrin julkaisee Light Movement. Lehti on maksuton ja julkinen palvelu. Lehti lakkautettiin 2015. ==Tavoite== Verkkolehti oli ilmoittanut keskeisen tavoitteensa kolmiosaiseksi: *tarjota lukijoille kiinnostava ja laadukas verkkolehti, *luoda toimituskunnalle areena, jossa kuka tahansa saattaa julkaista omia tekstejään ja taiteellista ilmaisuaan, *tarjota luovaan työhön kannustava mekanismi, jonka puitteissa toimituskunnan jäsenillä on mahdollisuus kehittyä luovina yksilöinä. ==Toimitus== Janne Räikkönen toimi verkkolehden vastaavana päätoimittajana 13.3.2007 alkaen ja Karoliina Kantola varapäätoimittajana 21.9.2008 alkaen. ==Satyyrin julkaistut numerot== Tähän mennessä Satyyri on julkaissut seitsemän numeroa. *Satyyri I.07 *Satyyri II.07 *Satyyri III.07 *Satyyri IV.07 *Satyyri I.08 *Satyyri II.08 *Satyyri III.08 ==Lähteet== *Satyyrin etusivu Luokka:Suomalaiset verkkolehdet
Häivelentokone

Häivelentokone eli häivekone on lentokone, jonka rakentamisessa on hyödynnetty häiveteknologiaa. Koneen muotoilussa on pyritty siihen, että se olisi hiljainen ja sen havaitseminen kaukaa olisi vaikeaa silmämääräisesti tai tutkan avulla. Historian ensimmäisen häivelentokoneen, koekoneen asteelle jääneen Horten Ho 229:n, rakensivat saksalaiset toisen maailmansodan lopulla. Häivelentokoneita on pääasiassa sotilaskäytössä. Niille on ominainen kolmiomainen, litteä rungon muoto, jonka ansiosta kone ei heijasta tutkan lähettämää signaalia takaisin lähetintä kohti. Häivelentokoneista tunnetuimpia on amerikkalaisen ilmailuyhtiö Lockheedin F-117A Nighthawk -häivepommikone. Tutkan ja lentokoneen välinen suunta-ero voi olla merkittävä tekijä koneiden näkymisen ja piiloutumisen välillä. Maailman häivelentokoneet kesäkuussa 2020 USA Kiina Norja Israel Australia UK Japani Italia Etelä-Korea Venäjä Mallia yhteensä ↓ F-117 51 51 B-2 20 20 F-22 185 185 F-35A/I 184 22 18 16 12 9 11 272 F-35B 81 15 2 98 F-35C 18 18 B-21 1 1 Su-57 10 10 J-20 39 39 FC-31 2 2 Maalla yhteensä → 540 41 22 18 16 15 12 11 11 10 Maailmassa yhteensä 696 == Lähteet == == Aiheesta muualla == Luokka:Lentokoneet
American Federation of Labor

American Federation of Labor (AFL) oli yksi ensimmäisistä ammattiliitoista Yhdysvalloissa. Sen perusti Samuel Gompers Columbuksessa, Ohiossa vuonna 1886. AFL oli suurin ammattiliitto Yhdysvalloissa ennen CIO:n syntymistä vuonna 1932. Myöhemmin molemmat järjestöt yhdistyivät AFL-CIO ammattijärjestöksi vuonna 1955. AFL ajoi konservatiivista työolojen parantamista ilman poliittisia tavoitteita ja kannatti mieluummin ammattiryhmien mukaista järjestäytymistä kuin koko teollisuudenalan kattavia suuria ammattijärjestöjä.Currarino 2006 AFL:n rinnalla toimi radikaalisempia keskusliittoja, kuten syndikalistis-anarkistinen Industrial Workers of the World (IWW)-järjestö sekä kommunisteja lähellä ollut Congress of Industrial Organizations. == Historia == AFL oli ensimmäinen ammattiliittojen suuri valtakunnallinen keskusjärjestö. Vuonna 1893 AFL hyväksyi marxilaisen, kaikkien tuotantovälineiden kansallista vaatineen ohjelman. Ohjelmasta luovuttiin pian, mutta osa AFL:n jäsenliitoista tuli tällä aikaa sosialistien hallitsemaksi.Ruotsila 2014, s. 26–27 Ensimmäisen maailmansodan aikaan AFL levitti sotapropagandaa Social Democratic Leaguen kanssa.Ruotsila 2014, s. 93 Maailmansodan jälkeen AFL julisti uudistusohjelman, jolle ei kuitenkaan tullut suoraa tukea. AFL vaati uusia järjestelyjä, jotka olisivat antaneet työläisille enemmän päätösvaltaa tuotantolaitoksissa. Monopolien valtiollista omistusta sen sijaan ei haluttu.Ruotsila 2014, s. 85 ==Puheenjohtajat== * 1886–1894: Samuel Gompers * 1894–1895: John McBride * 1895–1924: Samuel Gompers * 1924–1952: William Green * 1952–1955: George Meany == Lähteet == * Currarino, Rosanne (2006) The Politics of 'More': The Labor Question and the Idea of Economic Liberty in Industrial America. Journal of American History 93 (1), 17–36. Abstrakti * === Viitteet === == Aiheesta muualla == Luokka:Yhdysvaltalaiset järjestöt Luokka:Lakkautetut ammattiliitot Luokka:Yhdysvaltalaiset ammattiliitot
Guntram (Burgundi)

thumb|left|Guntram ja Kildebert II. Guntram (Gunthchramn tai Gontran, 545–592) oli Burgundin frankkilainen kuningas vuosina 561–592. Guntram oli Klotar I:n poika, ja Klotarin kuoltua frankkien valtakunta jaettiin hänen poikiensa kesken. Guntramin osuudeksi tuli Burgundi ja Orléans. Guntramin hallintokaudella langobardit tekivät useita hyökkäyksiä Burgundiin aiheuttaen suurta vahinkoa. Guntram pyrki myös sovittelemaan veljiensä Sigebert I:n ja Kilperik I:n välistä riitaa. Kilperikin kuoltua hänen leskensä Fredegunda pyysi suojaa Guntramilta. Guntramilta ei jäänyt omia miespuolisia perillisiä, sillä hänen poikansa kuolivat nuorina. Sen vuoksi kuningaskunta siirtyi hänen veljenpojalleen Kildebert II:lle, jonka Guntram oli adoptoinut. == Puolisot ja lapset == *Venerande **Gondebaud *Marcatrude * Austregilde **Klotar **Klodomir **Klotilde == Katso myös == * Luettelo frankkien kuninkaista Luokka:Frankkien kuninkaat Luokka:Vuonna 545 syntyneet Luokka:Vuonna 592 kuolleet
Ambrief

Ambrief on kunta Aisnen departementissa Ranskassa. Vuonna 2013 siellä oli arviolta 68 asukasta. Kunnan pinta-ala on 4,5 neliökilometriä. == Lähteet == == Aiheesta muualla == Ambrief
Congress of Industrial Organisations

Congress of Industrial Organisations (lyh. CIO) oli yhdysvaltalainen vuonna 1932 perustettu teollisuusalan ammattiliitto. Vuoden 1936 presidentinvaalissa CIO tuki taloudellisesti Franklin D. Rooseveltin kampanjaa. CIO ja AFL yhdistyivät AFL-CIO:n ammattijärjestöksi vuonna 1955. ==Puheenjohtajat== * 1935–1940: John L. Lewis * 1940–1952: Philip Murray * 1952–1955: Walter Reuther == Lähteet == Luokka:Yhdysvaltalaiset ammattiliitot
Pacius

Pacius on seuraavien henkilöiden sukunimi: * Fredrik Pacius (1809–1891), säveltäjä * Karin Pacius (s. 1956), näyttelijä * Yngve Pacius (1886–1962), liikemies ja kilpapurjehtija * Jules Pacius, myös: Pace (1550–1635), italialainen juristi ==Muita== * Pacius-palkinto, Fredrik Paciuksen mukaan nimetty musiikkipalkinto
Juvincourt-et-Damary

Juvincourt-et-Damary on kunta Aisnen departementissa Ranskassa. Vuonna 2013 siellä oli arviolta 570 asukasta. Kunnan pinta-ala on 29,82 neliökilometriä. == Juvincourt-et-Damaryssa syntyneitä == *François Bonlieu, alppihiihtäjä ja olympiavoittaja == Lähteet == == Aiheesta muualla == Juvincourt-et-Damary
Pitkänokkatikat

Pitkänokkatikat (Melanerpes) on tikkojen heimoon kuuluva lintusuku. == Pitkänokkatikkoihin (Melanerpes) kuuluvia lajeja == * Guadeloupentikka (Melanerpes herminieri) * Hispaniolantikka (Melanerpes striatus) * Jamaikantikka (Melanerpes radiolatus) * Jukatanintikka (Melanerpes pygmaeus) * Kaktusraitatikka (Melanerpes uropygialis) * Keltakurkkutikka (Melanerpes flavifrons) * Keltaniskatikka (Melanerpes chrysauchen) * Keltasilmätikka (Melanerpes cruentatus) * Kuubanraitatikka (Melanerpes superciliaris) * Magdalenantikka (Melanerpes pulcher) * Meksikonraitatikka (Melanerpes hypopolius) * Mustakulmatikka (Melanerpes chrysogenys) * Pikkuraitatikka (Melanerpes rubricapillus) * Puertoricontikka (Melanerpes portoricensis) * Punapäätikka (Melanerpes erythrocephalus) * Raitatikka (Melanerpes aurifrons) * Sieppotikka (Melanerpes lewis) * Tammiraitatikka (Melanerpes carolinus) * Terhotikka (Melanerpes formicivorus) * Valko-otsatikka (Melanerpes cactorum) * Valkokulmatikka (Melanerpes pucherani) * Valkotikka (Melanerpes candidus) * Viitaraitatikka (Melanerpes hoffmannii) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Tikat
Paljassilmätikkaset

Paljassilmätikkaset (Sasia) on tikkojen heimoon kuuluva lintusuku. == Lajit == * Ruostetikkanen (Sasia abnormis) * Valkokulmatikkanen (Sasia ochracea) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) Luokka:Tikat